A NIS/NYS telepítésének ellenőrzése

Linux NIS(YP)/NYS/NIS+ HOGYAN
Előző |  | Következő

# 10. A NIS/NYS telepítésének ellenőrzése

Ha minden rendben (ahogy lennie kellene), néhány egyszerű utasítással ellenőrizheted a telepítést. Feltételezve, hogy például a jelszó fájlodat a NIS adja, a

        % ypcat passwd

utasításnak vissza kell adnia a NIS jelszófájlod tartalmát. A

        % ypmatch userid passwd

utasítás (ahol a userid egy találomra választott felhasználó azonosítója) vissza kell, hogy adja a felhasználó NIS jelszó fájlban lévő bejegyzését. Az "ypcat" és az "ypmatch" programokat a hagyományos NIS vagy NYS disztribúciód tartalmazza.

Ha egy felhasználó nem tud bejelentkezni, indítsd el a következő programot a kliensen:

    #include <stdio.h>
    #include <pwd.h>
    #include <sys/types.h>

    int
    main(int argc, char *argv[])
    {
      struct passwd *pwd;

      if(argc != 2)
        {
          fprintf(stderr,"Használat: getwpnam felhasználónév\n");
          exit(1);
        }

      pwd=getpwnam(argv[1]);

      if(pwd != NULL)
        {
          printf("név......: [%s]\n",pwd->pw_name);
          printf("jelszó...: [%s]\n",pwd->pw_passwd);
          printf("felh. id.: [%d]\n", pwd->pw_uid);
          printf("csoport id: [%d]\n",pwd->pw_gid);
          printf("gecos....: [%s]\n",pwd->pw_gecos);
          printf("könyvtár.: [%s]\n",pwd->pw_dir);
          printf("shell....: [%s]\n",pwd->pw_shell);
        }
      else
        fprintf(stderr,"Az \"%s\" felhasználó nem található!\n",argv[1]);

      exit(0);
    }

Ezt a programot futtatva a felhasználó nevével, mint paraméterrel, kiírja mindazt az információt, amit a getpwnam függvény ad vissza erre a felhasználóra. Ennek meg kell mutatnia, hogy melyik bejegyzés hibás. A leggyakoribb probléma az, hogy a jelszó mező "*"-al felül lett írva.

A GNU C 2.1-es könyvtár (glibc 2.1) tartalmaz egy getent eszközt. Ezt használhatod a fenti program helyett egy ilyen rendszeren. Kipróbálhatod:

       getent passwd

vagy

       getent passwd login

Előző | Tartalomjegyzék | Következő
NIS szerver beállítása |  | NIS térképek készítése és karbantartása