Az RPC Portmapper (Távoli Eljáráshívás kapuhozzárendelő)

Linux NIS(YP)/NYS/NIS+ HOGYAN
Előző |  | Következő

# 5. Az RPC Portmapper (Távoli Eljáráshívás kapuhozzárendelő)

A lentebb említésre kerülő programok futtatásához el kell indítanod az /sbin/portmap programot. Néhány Linux disztribúció már tartalmazza a kódot e démon futtatásához az /sbin/init.d/ vagy /etc/rc.d/ könyvtárakban. Csak annyit kell tenned, hogy aktiválod és újraindítod a Linux gépedet. Olvasd el a Linux disztribúciód dokumentációjában ennek menetét.

Az RPC portmapper (portmap(8) egy RPC program számokat TCP/IP (vagy UDP/IP) protokoll port számokká alakító szerver. Ennek futnia kell ahhoz, hogy RPC hívásokat (mint amilyeneket a NIS/NIS+ kliens szoftver is nyújt) adhass RPC szervereknek (mint amilyen a NIS vagy NIS+ szerver) azon a gépen. Amikor egy RPC szerver elindul, megmondja a portmap-nek hogy melyik porton hallgat, és milyen RPC program számok kiszolgálására van felkészítve. Amikor egy kliens RPC hívást szeretne tenni egy adott programszámra, először kapcsolatot teremt a szerver portmap-jével, hogy megállapítsa, melyik portcímre küldje az RPC csomagokat.

Szabványosan, az általános RPC szervert az inetd(8) indítja, így a portmap-nek már az inetd indulása előtt el kell indulnia.

A biztonságos RPC-hez a portmapper-nek szüksége van az idő szolgáltatásra (Time service). Győződj meg arról, hogy engedélyezted az idő szolgáltatást az /etc/inetd.conf-ban minden gépre:

    #
    # Az idő szolgáltatás óra egyeztetésre használatos.
    #
    time    stream  tcp     nowait  root    internal
    time    dgram   udp     wait    root    internal

FONTOS: Ne feledkezz el a konfigurációs fájlok változtatása után az inetd újraindításáról!

Előző | Tartalomjegyzék | Következő
Hogyan működik? |  | Mire van szükség a NIS üzembe helyezéséhez?