Túlélőcsomag újraindítás esetére

Linux NIS(YP)/NYS/NIS+ HOGYAN
Előző |  | Következő

# 12. Túlélőcsomag újraindítás esetére

Ha egyszer beállítottad és működőképessé tetted a NIS rendszered, mind a kliens, mind pedig a szerver oldalról, meg kell győződnöd arról is, hogy ez az állapot fennmarad-e a rendszer újraindításakor is.

Két elkülönülő dolgot kell ellenőrizned: Az indító szkript meglétét, és a NIS domainnév helyes tárolását.

## 12.1. A NIS indító (init) szkript

A Linux disztribúciód szerinti init-szkript könyvtárban (leggyakrabban: `/etc/init.d`, `/etc/rc.d/init.d` ,`/sbin/init.d`) ellenőrizd, hogy megvan-e a NIS indításához szükséges szkript. Általában `ypbind` vagy `ypclient` néven találod meg.

## 12.2. NIS domainnév

Talán az egyik legfontosabb kérdés, ami néhányunknál felmerülhet a NIS-sel kapcsolatban, hogy a NIS domain újraindítás után elérhető-e vagy sem. Solaris 2.x rendszereknél a NIS domaina t az

       /etc/defaultdomain

fájlban kell tárolni. A legtöbb Linux disztribúció nem használja ezt a fájlt.

## 12.3. Linux-disztribúció specifikus megjegyzések

Mostanáig a következő információk állnak rendelkezésre a Linux disztribúciók NIS domainnév tárolásával kapcsolatban:

### 12.3.1. Caldera 2.x

A Caldera az `/etc/nis.conf` fájlt használja, formátuma a normál `/etc/yp.conf`-val megegyező.

### 12.3.2. Debian

A Debian a Sun-os `/etc/defaultdomain`-t használja.

### 12.3.3. Red Hat Linux 6.x and 7.x, 8x és 9

Az `/etc/sysconfig/network` fájlban található NISDOMAIN változóval állíthatjuk be a körzetnevet.

### 12.3.4. SuSE Linux 6.x and 7.x

Az `/etc/rc.config` fájlban az YP_DOMAINNAME változót módosíthatod, majd futtatni kell a SuSEconfig-ot.

### 12.3.5. SuSE Linux 8.x és későbbi

A 8.0-tól kezdve a SuSE is a SUN-os rendszert követi, vagyis `/etc/defaultdomain`.

Előző | Tartalomjegyzék | Következő
NIS térképek készítése és karbantartása |  | Jelszóváltás az rpasswd program segítségével