NIS szerver beállítása

Linux NIS(YP)/NYS/NIS+ HOGYAN
Előző |  | Következő

# 9. NIS szerver beállítása

## 9.1. Az ypserv szerver-program

Ez a dokumentáció csak az "ypserv" NIS szerver beállítását tartalmazza.

A NIS szerver szoftvert megtalálod a

      Hely                Könyvtár                     Fájl neve

      ftp.kernel.org      /pub/linux/utils/net/NIS     ypserv-2.9.tar.gz
      ftp.kernel.org      /pub/linux/utils/net/NIS     ypserv-2.9.tar.bz2

helyen.

Bővebb információkat találsz még a http://www.linux-nis.org/nis/ webhelyen.

A hagyományos NIS és a NYS szerver beállítása megegyezik.

Az ypserv és makedbm programok elkészítéséhez fordítsd le a szoftvert. Beállíthatod az ypserv-et securenets fájlok vagy tcp_wrapper-ek használatára.

Ha a szerveredet mesterként futtatod, határozd meg, hogy melyik fájlokat kell NIS-en keresztül elérhetővé tenned, és add hozzá vagy vedd ki a megfelelő bejegyzéseket az "all" szabálynál a `/var/yp/Makefile` fájlban. Mindig célszerű megnézned, és megfelelően szerkeszteni az Opciókat (Options) a Makefile elején.

Nagy váltás volt az ypserv 1.1 és az 1.2 között. Az 1.2-es verzió óta az fájlkezelők cache-ben tárolódnak. Ez azt jelenti, hogy ha új map-eket készítesz, mindig a -c kapcsolóval kell meghívnod a makedbm-et. Győződj meg róla, hogy az ypserv 1.2-ből, vagy újabbból származó `/var/yp/Makefile`-t használod, vagy add hozzá a -c kapcsolót a makedbm- hez a Makefile-ban. Ha ezt nem teszed meg, az ypserv nem fogja tovább használni a régi map-eket, és a frissítetteket sem.

Most átszerkesztheted a `/var/yp/securenets` és a `/etc/ypserv.conf` fájlokat. Bővebb információkért olvasd el az ypserv(8) és az ypserv.conf(5) kézikönyv oldalakat.

Bizonyosodj meg róla, hogy a portmapper (portmap(8)) fut, és indítsd el az ypserv szervert. A

        % rpcinfo -u localhost ypserv

utasítás kimenete hasonló lesz ehhez:

        program 100004 version 1 ready and waiting
        program 100004 version 2 ready and waiting

A "version 1" sor lehet, hogy hiányzik, az ypserv verziójától függően, és attól függően, hogy milyen konfigurációs fájlt használsz. Csak akkor lényeges, ha régi SunOS 4.x-es klienseket használsz.

Most készítsük el a NIS (YP) adatbázist. A mesteren futtasd a

        % /usr/lib/yp/ypinit -m

parancsot. A szolgán nézd meg, hogy működik-e az ypwhich -m. Mielőtt a

        % /usr/lib/yp/ypinit -s masterhost

parancs kiadásával beüzemelnéd a gépet NIS szolgának, NIS kliensként kell beállítani

Nos, a szervered kész van és működik.

Ha nagyobb problémáid vannak, elindíthatod az ypserv és ypbind programokat nyomkövető üzemmódban is, különböző xterm-ekben. A nyomkövetés kimenetének mutatnia kell, hogy mi működik rosszul.

Ha map-et kell frissítened, futtasd a NIS mester szerveren a make-et a `/var/yp` könyvtárban. Ez frissíteni fogja a map-et, ha a forrásfájl frissebb, majd át is adja a szolga szervereknek is. Kérlek ne használd a map frissítéshez az `/var/yp`-et.

Esetleg átszerkesztheted a root crontabját *a szolga* szerveren és hozzáadni a következő sorokat:

          20 *    * * *    /usr/lib/yp/ypxfr_1perhour
          40 6    * * *    /usr/lib/yp/ypxfr_1perday
          55 6,18 * * *    /usr/lib/yp/ypxfr_2perday

Ez biztosítani fogja, hogy a legtöbb NIS map frissüljön, még ha ki is maradt egy frissítés, ha a mester szerver frissítésekor a szolga le volt kapcsolva.

A későbbiekben bármikor hozzáadhatsz új szolgát. Először biztosítsd, hogy az új szolga szervernek legyen jogosultsága a NIS mester szerverhez kapcsolódni, majd futtasd a

        % /usr/lib/yp/ypinit -s masterhost

programot az új szolgán. A mester szerveren add hozzá a `/var/yp/ypservers`-hez az új szolga szerver nevét és futtasd a make-et a `/var/yp` könyvtárban a map frissítéséhez.

Ha korlátozni szeretnéd a felhasználók hozzáférését a NIS szerveredhez, a NIS szerveredet kliensként is üzemeltetned kell úgy, hogy elindítod az ypbind-et, és hozzáadod az `/etc/passwd` jelszó fájlhoz _félúton_ a plusz bejegyzéseket. A könyvtár függvények figyelmen kívül hagyják a hagyományos bejegyzéseket az első NIS bejegyzés után és a többit NIS-en keresztül szerzik meg. Így a NIS hozzáférés-szabályok karbantartottak. Például:

         root:x:0:0:root:/root:/bin/bash
         daemon:*:1:1:daemon:/usr/sbin:
         bin:*:2:2:bin:/bin:
         sys:*:3:3:sys:/dev:
         sync:*:4:100:sync:/bin:/bin/sync
         games:*:5:100:games:/usr/games:
         man:*:6:100:man:/var/catman:
         lp:*:7:7:lp:/var/spool/lpd:
         mail:*:8:8:mail:/var/spool/mail:
         news:*:9:9:news:/var/spool/news:
         uucp:*:10:50:uucp:/var/spool/uucp:
         nobody:*:65534:65534:noone at all,,,,:/dev/null:
         +miquels::::::
         +:*:::::/etc/NoShell
         [ All normal users AFTER this line! ]
         tester:*:299:10:Just a test account:/tmp:
         miquels:1234567890123:101:10:Miquel van Smoorenburg:/home/miquels:/bin/zsh

Bár a "tester" felhasználó létezik, a parancsértelmezője azonban az /etc/NoShell. miquels-nek rendes hozzáférése lesz.

Alternatívaként átszerkesztheted a `/var/yp/Makefile` fájlt és beállíthatod, hogy a NIS másik jelszó forrás fájlt használjon. Nagy rendszereken a NIS jelszó és csoport fájlok általában az `/etc/yp/` könyvtárban vannak. Ha a hagyományos eszközöket nem használhatók a `passwd`, `chfn`, `adduser` fájlokat adminisztrálására. Ehhez saját készítésű programokra lesz szükséged.

Habár az `yppasswd`, `ypchsh` és az `ypchfn` természetesen működni fog.

## 9.2. Az yps szerver program

Az "yps" NIS szerver beállításához tanulmányozd az előző fejezetet. Az "yps" szerver beállítása hasonló, _de_ nem pontosan ugyanolyan, tehát légy óvatos, mielőtt megpróbálod az "ypserv" utasításait az "yps"-re alkalmazni! Az "yps"-t nem támogatja egyik szerző sem, és néhány biztonsági rést is tartalmaz. Tényleg nem kellene használod!

Az "yps" NIS szerver szoftvert megtalálod az alábbi címeken:

      Hely                  Könyvtár                    Fájl neve

      ftp.lysator.liu.se    /pub/NYS/servers            yps-0.21.tar.gz
      ftp.kernel.org        /pub/linux/utils/net/NIS    yps-0.21.tar.gz

## 9.3. Az rpc.ypxfrd program

Az rpc.ypxfrd-t nagyon nagy NIS map fájlok esetén használjuk a mester és szolga NIS szerverek közötti adatátvitel gyorsítására. Ha egy NIS szolga szerver olyan üzenetet kap, hogy új map készült, elindítja az ypxfr-t, hogy letöltse azt. Az ypxfr elolvassa a mester szerver map-jét az yp_all() függvény segítségével. Ez a folyamat több percet is igénybe vehet, ha nagyon nagy map fájlokról van szó, amit az adatbázis könyvtárban kell tárolni.

Az rpc.ypxfrd szerver úgy gyorsítja az átvitel folyamatát, hogy a NIS szolga szervereknek engedélyezi, hogy egyszerűen lemásolják a szerver map fájlait, és ne kelljen újra felépíteniük a sajátjukat. Az rpc.ypxfrd RPC-alapú fájl átviteli protokollt használ, tehát nincs szükség új map építésére.

Az rpc.ypxfrd indítható az inetd-ből, azonban mivel nagyon lassan indul el, célszerű az ypserv segítségével indítani. Az rpc.ypxfrd-t csak a mester NIS szerveren kell elindítanod.

## 9.4. Az rpc.yppasswdd program

Amikor a felhasználók megváltoztatják a jelszavukat, a NIS jelszó adatbázis, és feltehetőleg az összes, ettől a NIS jelszó adatbázistól függő többi adatbázis frissítésre szorul. Az "rpc.yppasswdd" program egy olyan szerver, ami a jelszóváltozásokat kezeli, és gondoskodik arról, hogy a NIS információ helyesen frissüljön. Az rpc.yppasswdd már az ypserv része. Nincs szükséged régi, különálló yppasswd-0.9.tar.gz-re, vagy yppasswd-0.10.tar.gz-re, és nem is javallott a továbbiakban használatuk.

Az rpc.yppasswdd démont csak a mester NIS szerveren kell elindítanod. Alapértelmezés szerint a felhasználók nem változtathatják meg a teljes nevüket, illetve a parancsértelmezőjüket. Engedélyezheted ezek megváltoztatását a -e chfn vagy -e chsh kapcsolókkal.

Ha a jelszó vagy az árnyékfájlok nem az /etc könyvtárban vannak, a -D kapcsolót is használnod kell. Például ha minden forrásfájlt az /etc/yp könyvtárba tettél, és szeretnéd engedélyezni a felhasználók számára, hogy megváltoztathassák a parancsértelmezőjüket, a következő paraméterekkel kell indítanod az rpc.yppasswdd démont:

       rpc.yppasswdd -D /etc/yp -e chsh

vagy

       rpc.yppasswdd -s /etc/yp/shadow -p /etc/yp/passwd -e chsh

Nincs más tennivaló, már csak meg kell győződnöd róla, hogy az `rpc.yppasswdd` ugyanazt az fájlt használja, mint a `/var/yp/Makefile`. A hibákat a syslog naplózza.

Előző | Tartalomjegyzék | Következő
Mire van szükség a NIS+ beállításához? |  | A NIS/NYS telepítésének ellenőrzése