Bevezetés

Linux NIS(YP)/NYS/NIS+ HOGYAN
Előző |  | Következő

# 1. Bevezetés

Egyre több linuxos gépet telepítenek hálózat részeként. A hálózati adminisztráció egyszerűsítéséhez, a legtöbb hálózatban (leginkább a Sun alapú hálózatokban) Hálózati Információs Szolgáltatást (Network Information Service, továbbiakban NIS) futtatnak. A Linux rendszerek teljes mértékben fel tudják használni a már meglévő NIS szolgáltatásokat, és ők maguk is képesek NIS szolgáltatásokat nyújtani. Mindemellett képesek teljes értékű NIS+ kliensként viselkedni, ez a támogatás egyelőre béta állapotban van.

Ez a dokumentáció megpróbál választ adni a NIS(YP) és NIS+ beállításával kapcsolatos kérdésekre, amik a Linux rendszereden felmerülhetnek. Ne felejtsd el elolvasni "Az RPC Portmapper (Távoli Eljáráshívás kapuhozzárendelő)" fejezetet!

A NIS-HOGYANt szerkeszti, és karbantartja:

            Thorsten Kukuk, <kukuk@suse.de>

Az első NIS-HOGYAN forrása az alábbi emberektől származik, akiknek eme dokumentáció első verzióit köszönhetjük:

    Andrea Dell'Amico       <adellam@ZIA.ms.it>
    Mitchum DSouza          <Mitch.DSouza@NetComm.IE>
    Erwin Embsen            <erwin@nioz.nl>
    Peter Eriksson          <peter@ifm.liu.se>

## 1.1. A dokumentum új verziói

Mindig megtalálhatod a legfrissebb változatot, megnézheted a World Wide Web használatával a http://www.linux-nis.org/nis-howto/HOWTO/NIS-HOWTO.html honlapot.

A dokumentáció új verziói több linuxos WWW és FTP helyre felkerülnek, beleértve az LDP honlapot is.

A dokumentáció fordításaira mutató hivatkozásokat a http://www.linux-nis.org/nis-howto/ honlapon találod.

## 1.2. A felelősség teljes elhárítása

Habár ezt a dokumentációt a legjobb tudásom szerint állítottam össze, lehet, sőt, szinte biztos, hogy tartalmaz hibákat. Kérlek, olvass el minden OLVASSEL (README) fájlt, ami ebben a dokumentációban leírtakhoz kapcsolódik, hogy még részletesebb, és pontosabb információkat szerezhess. Megpróbálom amennyire csak lehet hibátlanul tartani ezt a dokumentumot.

## 1.3. Visszajelzés és javítások

Ha kérdésed, vagy megjegyzésed van ezzel a dokumentummal kapcsolatban, kérlek ne habozz levelet küldeni Thorsten Kukuknak a kukuk@linux-nis.org e-mail címre. Örömmel fogadok bármilyen ötletet vagy kritikát. Ha hibát találnál e dokumentációban, kérlek értesíts, hogy ki tudjam javítani a következő változatban. Köszönöm.

Kérlek ne küldj nekem levelet a Linux disztribúciód belső problémáiról! Nem ismerem mindegyik Linux disztribúciót, de megpróbálom hozzáadni az összes megoldást, amit küldesz.

## 1.4. Köszönetnyilvánítás

Szeretnénk megköszönni mindenkinek, aki közreműködött (közvetlenül, vagy közvetve) eme dokumentum létrehozásában. ABC sorrendben:

    Byron A Jeff            <byron@cc.gatech.edu>
    Markus Rex              <msrex@suse.de>
    Miquel van Smoorenburg  <miquels@cistron.nl>
    Dan York                <dyork@lodestar2.com>
    Christoffer Bromberg    <christoffer@web.de>

Theo de Raadt felelős az eredeti yp-kliensek kódjáért. Swen Thuemmler portolta az yp-kliensek kódját Linuxra, illetve az yp-rutinokat libc- be (szintén Theo munkájára alapozva). Thorsten Kukuk írta a NIS(YP) és NIS+ rutinokat GNU libc 2.x-re a semmiből.

## 1.5. Magyar fordítás

A magyar fordítást Bábos Balázs készítette (?). A dokumentumot Völgyi Péter frissítette (2003.02.28). A lektorálást Szilágyi Szilárd végezte el (2003.09.04). Utoljára Daczi László frissítette (2003.10.14). A dokumentum legfrissebb változata megtalálható a Magyar Linux Dokumentációs Projekt honlapján.

Előző | Tartalomjegyzék | Következő
Linux NIS(YP)/NYS/NIS+ HOGYAN |  | Összefoglalás és általános információ