Mire van szükség a NIS+ beállításához?

Linux NIS(YP)/NYS/NIS+ HOGYAN
Előző |  | Következő

# 8. Mire van szükség a NIS+ beállításához?

## 8.1. Szoftver

A Linux NIS+ kliens kódot a GNU C 2-es könyvtárhoz fejlesztették ki. Vagy Linux libc5-höz is egy változat, hiszen a legtöbb kereskedelmi alkalmazást ehhez a könyvtárhoz fordítják és nem tudod őket glibc használatához újrafordítani. Problémák vannak a libc5 és NIS együttes használatában: statikus programokat nem lehet ehhez fordítani, és az e könyvtárhoz fordított programok nem fognak más libc5 változatokkal működni.

Ha olyan disztribúciód van, amelyikben nincs 2.11-es vagy újabb glibc, akkor be kell szerezned egyet, vagy frissítened kell a rendszered glibc-jét. Alaprendszerként, szükséged lesz egy glibc alapú disztribúcióra, mint például a Debian, RedHat, vagy SuSE Linux.

A NIS+ kliens szoftvert megszerezheted az alábbi címekről:

      Hely             Könyvtár                      Fájl neve

      ftp.gnu.org      /pub/gnu/glibc                glibc-2.3.2.tar.gz,
                                                     glibc-linuxthreads-2.3.2.tar.gz
      ftp.kernel.org   /pub/linux/utils/net/NIS+     nis-utils-1.4.1.tar.gz

Nézz körül a http://www.linux-nis.org/nisplus/ webhelyen további információkért, és a legfrissebb forrásokért.

## 8.2. NIS+ kliens beállítása

FONTOS: NIS+ kliens beállításához olvasd el a Solaris NIS+ dokumentációkat, abban van leírva mit kell tenni a szerver oldalán! Ez a dokumentáció csak a kliens oldali teendőket írja le!

Miután feltelepítetted az új libc-t és NIS-eszközöket, elkészítheted az új kliens megbízólevelét (credential) a NIS+ szerveren. Győződj meg róla, hogy a portmap fut. Ezután ellenőrizd, hogy a Linux géped ideje megegyezik a NIS+ szerverével. Biztonságos RPC használatakor legfeljebb 3 perces ablak áll rendelkezésre, amíg a megbízások érvényesek. Jó ötlet minden gépen az xntpd futtatása. Mindezek után futtasd a következőket:

    domainname nisplus.domain.
    nisinit -c -H <NIS+ server>

az indítófájlok beállításához. Olvasd el az nisinit kézikönyv oldalt a többi lehetőségért. Győződj meg róla, hogy a körzetnév minden újraindítás után beállítódik-e. Ha nem tudod, hogy mi a hálózatod NIS+ körzetneve, kérdezd meg a redszergazdát/hálózati adminisztrátort.

Most célszerű megváltoztatnod az `/etc/nsswitch.conf` fájlt. Bizonyosodj meg arról, hogy a publickey szolgáltatás utáni egyetlen szolgáltatás a nisplus ("publickey: nisplus"), és semmi más!

Ezután indítsd el a keyserv-et, és nézd meg, hogy minden induláskor ez az első elinduló démon a portmap után. Futtasd a

    keylogin -r

parancsot a rendszered root titkos kulcsának eltárolásához. (Remélem hozzáadtad az új gép nyilvános kulcsát a NIS+ szerveren?).

A niscat passwd.org_dir parancsnak ekkor már meg kell mutatnia a passwd adatbázisod összes bejegyzését.

## 8.3. NIS+, keylogin, bejelentkezés és PAM

Amikor a felhasználó bejelentkezik, meg kell adnia a titkos kulcsát a keyserv-nek. Ezt a "keylogin" parancs hívásával teszi meg. Az árnyék (shadow) csomagban lévő login megteszi ezt a felhasználónak, ha glibc-2.1-el volt lefordítva. A PAM alapú bejelentkezéshez fel kell telepíteni a pam_keylogin-1.2.tar.gz csomagot, és meg kell változtatni az /etc/pam.d/login fájlt úgy, hogy a pam_unix_auth-ot használja, ne a pwdb-t, ami nem támogatja a NIS+ -t. Például:

    #%PAM-1.0
    auth       required	/lib/security/pam_securetty.so
    auth       required	/lib/security/pam_unix2.so       set_secrpc
    auth       required	/lib/security/pam_nologin.so
    account    required	/lib/security/pam_unix2.so
    password   required	/lib/security/pam_unix2.so
    session    required	/lib/security/pam_unix2.so

## 8.4. Az nsswitch.conf fájl

A Hálózati Szolgáltatások (Network Services) beállítási fájl (`/etc/nsswitch.conf`) megadja, hogy milyen sorrendben történjenek a kérés-feloldások, ha egy bizonyos információkérés történt, hasonlóan ahogy az `/etc/host.conf` fájl meghatározza a gépnév feloldásának menetét. Például a

        hosts: files nisplus dns

sor meghatározza, hogy a gépnév feloldó függvény először a helyi `/etc/hosts` fájlt nézze, amit egy NIS+ feloldás kövessen, végül a körzetnév szolgáltatást kérdezze (`/etc/resolv.conf` és named), ami után ha nincs találat, akkor hibával tér vissza.

Egy használható NIS+ `/etc/nsswitch.conf` fájl:

    #
    # /etc/nsswitch.conf
    #
    # Egy példa Név Szolgáltatás Kapcsoló (Name Service Switch) beállítási fájl.
    # Ezt a fájlt úgy kell rendezni, hogy a legtöbbször használt szolgáltatás
    # kerüljön az elejére.
    #
    # A '[NOTFOUND=return]' bejegyzés azt jelenti, hogy egy bejegyzés
    # keresése fejeződjön be, ha az előző bejegyzés keresése
    # nem adott vissza semmit. Jegyezzük meg, hogy ha a keresés más
    # okból hibás (mondjuk nem válaszol NIS szerver), akkor a keresés
    # folytatódik a következő bejegyzéssel.
    #
    # Lehetséges bejegyzések:
    #
    #	nisplus			Használj NIS+ -t (NIS 3-as verzió)
    #	nis			Használj NIS-t   (NIS 2-es verzió), YP-nek is hívják
    #	dns			Használj DNS-t   (Domain Name Service: Körzet Név Szolgáltatás)
    #	files			Használd a helyi fájlokat
    #	db			Használd a /var/db adatbázist
    #	[NOTFOUND=return]	Hagyd abba a keresést, ha nem találod
    #

    passwd:     compat
    group:      compat
    shadow:     compat

    passwd_compat: nisplus
    group_compat:  nisplus
    shadow_compat: nisplus

    hosts:      nisplus files dns

    services:   nisplus [NOTFOUND=return] files
    networks:   nisplus [NOTFOUND=return] files
    protocols:  nisplus [NOTFOUND=return] files
    rpc:        nisplus [NOTFOUND=return] files
    ethers:     nisplus [NOTFOUND=return] files
    netmasks:   nisplus [NOTFOUND=return] files
    netgroup:   nisplus
    bootparams: nisplus [NOTFOUND=return] files
    publickey:  nisplus
    automount:  files
    aliases:    nisplus [NOTFOUND=return] files

Előző | Tartalomjegyzék | Következő
A NIS kliens telepítése |  | NIS szerver beállítása