Mire van szükség a NIS üzembe helyezéséhez?

Linux NIS(YP)/NYS/NIS+ HOGYAN
Előző |  | Következő

# 6. Mire van szükség a NIS üzembe helyezéséhez?

## 6.1. Határozd meg, hogy géped szerver, szolga vagy kliens lesz.

Ennek eldöntéséhez két esetet kell megvizsgálni:

1. A géped egy már NIS szervereket tartalmazó hálózat része lesz.

2. Még nincs NIS szervered a hálózatban.

Az első esetben csak a kliens programokra van szükséged (ypbind, ypwhich, ypcat, yppoll, ypmatch). A legfontosabb program az ypbind. Ennek a programnak állandóan futnia kell, ami azt jelenti, hogy mindig szerepelnie kell a folyamatok listájában (list of processes). Ez egy démon folyamat, és a rendszerindító fájlokból kell indítani (például /etc/init.d/nis, /sbin/init.d/ypclient, /etc/rc.d/init.d/ypbind, /etc/rc.local). Amint fut az ypbind, a géped máris NIS klienssé válik.

A második esetben, ha még nincs NIS szervered, akkor a NIS szerver programokra is szükséged lesz (általában ypserv-nek hívják). A "NIS szerver beállítása" fejezet mutatja be, hogy hogyan kell a Linux gépedre NIS szervert telepíteni, használva az ypserv démont.

## 6.2. A szoftver

A NIS kliens és szerver szoftver sikeres lefordításához minden szükséges rendszerhívás megtalálható az "/usr/lib/libc.a" (v.4.4.2 és újabb) rendszerkönyvtárban, vagy a "/lib/libc.so.x" oszott könyvtárban. A GNU C könyvtár 2-höz (glibc 2.x), a /lib/libnsl.so.1 is szükséges.

Néhányan jelezték, hogy a NIS csak 4.5.21 és újabb "/usr/lib/libc.a" változatokkal működik, tehát ha biztonságosan szeretnéd használni, ne használj régebbi libc-ket. A NIS kliens szoftver beszerezhető az alábbi helyekről:

      Hely                  Könyvtár                         Fájl neve

      ftp.kernel.org        /pub/linux/utils/net/NIS         yp-tools-2.8.tar.gz
      ftp.kernel.org        /pub/linux/utils/net/NIS         ypbind-mt-1.13.tar.gz
      ftp.kernel.org        /pub/linux/utils/net/NIS         ypbind-3.3.tar.gz
      ftp.kernel.org        /pub/linux/utils/net/NIS         ypbind-3.3-glibc5.diff.gz

Amint megszerezted a szoftvert, kérlek, kövesd a szoftverrel kapott utasításokat. Az yp-clients-2.2 libc4-el és libc5-el használható 5.4.20-ig. A libc5.4.21-hez és glibc 2.x-hez yp-tools-1.4.1-re vagy újabbra lesz szükséged. Az új yp-tools-2.4-nek minden Linux libc-vel működnie kell. Mivel volt egy hiba a NIS kódban, ne használj libc-5.4.21-5.4.35 közötti változatot. Használj inkább 5.4.36-os vagy frissebb libc könyvtárat helyette, vagy a a legtöbb YP program nem fog működni. Az ypbind 3.3 is működni fog minden könyvtárral. Ha gcc-2.8.x-et vagy újabbat használsz, egcs-t vagy glibc-2.x-t, hozzá kell adnod az ypbind-3.3-glibc5.diff foltot (patch) az ypbind-3.3-hoz. Ha lehetséges ne használd az ypbind 3.3-as verzióját, biztonsági hiányosságokból kifolyólag. Az ypbind-mt egy új, többszálú démon. 2.2-es Linux kernel kell hozzá, és 2.1-es vagy újabb glibc.

Előző | Tartalomjegyzék | Következő
Az RPC Portmapper (Távoli Eljáráshívás kapuhozzárendelő) |  | A NIS kliens telepítése