Összefoglalás és általános információ

Linux NIS(YP)/NYS/NIS+ HOGYAN
Előző |  | Következő

# 2. Összefoglalás és általános információ

## 2.1. Kifejezések összefoglalása

Ebben a dokumentumban nagyon sok szakkifejezés található. Íme a legfontosabb szakkifejezések rövid magyarázata:

DBM

  DataBase Management (adatbázis-menedzselés), egy könyvtárnyi függvény, amely kulcs-tartalom párokat kezelnek egy adatbázisban.

DLL

  Dynamically Linked Library (dinamikusan láncolt programkönyvtár), futtatható programhoz futásidőben hozzákapcsolódó programkönyvtár.

domainname

  A domain name (domain név) egy "kulcs", amit a NIS kliens arra használ, hogy megfelelő NIS szervert találjon, ami ezt a domain név kulcsot szolgáltatja. Itt jegyezném meg, hogy ennek általában semmi köze sincs a gép(ek) DNS "domain nevéhez" (gép név).

FTP

  File Transfer Protocol (fájl átviteli protokoll), fájlok két számítógép közötti átvitelére szolgáló protokoll.

libnsl

  Name services library (név szolgáltató könyvtár), SVR4 Unixok névszolgáltatás-hívásainak (getpwnam, getservbyname, stb...) könyvtára. A GNU libc használja ezt a NIS(YP) és NIS+ függvényekhez.

libsocket

  Socket services library (foglalat szolgáltatás könyvtár), SVR4 Unixok socket szolgáltatás-hívásainak (socket, bind, listen, stb.) programkönyvtára.

NIS

  Network Information Service (hálózati információs szolgáltatás), a hálózat gépei számára olyan információt kínáló szolgáltatás, amit a teljes hálózatnak ismernie kell. A Linux általános libc könyvtára támogatást nyújt a NIS használatához, amire a következőkben "hagyományos NIS" néven fogunk hivatkozni.

NIS+

  Network Information Service (Plus :-) (hálózati információs szolgáltatás plusz), alapvetően NIS szteroidokkal. A NIS+ szolgáltatást a Sun Microsystems Inc. tervezte a NIS-t lecserélendő, hogy nagy telepítések esetén biztonságosabb, és jobban kezelhető legyen.

NYS

  Ez egy projekt neve, a NIS+-t, YP-t és a Switch (kapcsoló) rövidítése, Peter Eriksson >peter@ifm.liu.se< vezeti. Többek között a NYS könyvtár Name Services Switch (név szolgáltatás kapcsoló) funkcionalitását használó NIS (= YP) kód teljes újraírását foglalja magába.

NSS

  Name Service Switch (név szolgáltatás kapcsoló), Az /etc/nsswitch.conf fájl határozza meg a különböző kért információ-darabok fellapozásának sorrendjét.

RPC

  Remote Procedure Call (távoli eljáráshívás). Az RPC rutinok lehetővé teszik C programok számára, hogy hálózaton keresztül más gépeken eljárásokat hívjanak meg. Amikor RPC-ről beszélünk, legtöbbször a Sun RPC változatára gondolunk.

YP

  Yellow Pages(tm) (sárga oldalak(tm)), A United Kingdom of British Telecom plc bejegyzett védjegye.

TCP-IP

  Transmission Control Protocol/Internet Protocol (átvitelirányító protokoll/internet protokoll), Unix gépeken leggyakrabban ezt az adatkommunikációs protokollt használják.

## 2.2. Néhány általános információ

A következő 4 sor idézet a Sun(tm) Rendszer- és hálózati adminisztráció kézikönyvéből:

        "A NIS korábban Sun Yellow Pages (YP) néven volt
        ismert, de a Yellow Pages(tm) az United Kingdom of
        British Telecom plc bejegyzett védjegye, és tilos
        a beleegyezésük nélkül felhasználni."

A NIS a Hálózati Információs Szolgáltatás rövidítése. A célja az, hogy a hálózat gépei számára olyan információt kínáljon, amit a teljes hálózatnak ismernie kell. A NIS által szolgáltatott információk:

- felhasználói nevek/jelszavak/home könyvtárak (/etc/passwd)

- csoport információ (/etc/group)

Ha például a jelszavad bejegyzése szerepel a NIS jelszó adatbázisban, be tudsz jelentkezni a hálózat minden olyan gépére, amin fut a NIS kliens program.

A Sun a Sun Microsystems Inc. bejegyzett védjegye, amit a SunSoft Inc. számára licencelt.

Előző | Tartalomjegyzék | Következő
Bevezetés |  | NIS, NYS vagy NIS+?