Hogyan működik?

Linux NIS(YP)/NYS/NIS+ HOGYAN
Előző |  | Következő

# 4. Hogyan működik?

## 4.1. Hogyan működik a NIS?

Egy hálózaton belül legalább egy, NIS szerverként működő gépnek kell lennie. Lehet több NIS szerver is úgy, hogy mindegyik más NIS "körzetet" szolgál ki - vagy lehetnek együttműködő NIS szervereid is, ahol van egy mester NIS szerver, és a többi úgynevezett szolga NIS szerver (egy adott NIS "körzetedre" ez így is van) - vagy lehet vegyesen is...

A szolga szervereknek a NIS adatbázisról csak egy másolatuk van, és ezeket a másolatokat a mester NIS szervertől kapják, amikor abban változás történt. A hálózatod gépeinek számától és a hálózatod megbízhatóságától függően választhatsz, hogy egy vagy több szolga szervert telepítesz. Amikor egy NIS szerver lekapcsolódik, vagy túl lassan válaszol a kérésekre, a NIS kliens, ami ehhez a szerverhez kapcsolódik, megpróbál egy működő vagy gyorsabb szervert találni.

A NIS adatbázisok úgynevezett DBM formátumban tárolódnak, amik ASCII adatbázisból konvertálhatók. Például az /etc/passwd és az /etc/group fájlok közvetlenül átalakíthatók DBM formátumba ASCII-ből-DBM-be átalakító szoftverrel ("makedbm", amit a szerver szoftveréhez csatolnak). A mester NIS szerveren egyaránt kell ASCII és DBM adatbázisnak lennie.

A szolga szerverek minden a NIS térképben történt változásról értesülnek (az "yppush" program segítségével), és automatikusan megkapják az adatbázisok szinkronizálásához szükséges változásokat. A NIS klienseknek nem kell ezt megtenniük, hiszen ők folyamatosan a NIS szerverrel kommunikálnak, hogy a szerverek DBM adatbázisából megszerezzék a szükséges információkat.

A régi ypbind változatok üzenetszórással keresnek futó NIS szervert. Ez nem biztonságos, mert bárki telepíthet NIS szervert, és válaszolhat az üzenetszórással érkező üzenetekre. Az ypbind újabb változatai (ypbind-3.3 vagy ypbind-mt) képesek a szervert konfigurációs fájlból olvasni - tehát nincs szükség üzenetszórásra.

## 4.2. Hogyan működik a NIS+?

A NIS+ a Sun hálózati információs névszolgáltatásának új változata. A legnagyobb különbség a NIS és NIS+ között az, hogy a NIS+ támogatja az adattitkosítást és a biztonságos RPC hitelesítést.

A NIS+ névmodellje fa-struktúrán alapul. Minden levél a fában egy NIS+ objektumnak felel meg. Az objektumok hat típusa: könyvtár, bejegyzés, csoport, hivatkozás, tábla és privát.

A NIS+ névterület gyökerét alkotó NIS+ könyvtárat gyökér könyvtárnak hívják. Két különleges NIS+ könyvtár létezik: org_dir és groups_dir. Az org_dir (org=organization: szervezet, dir=directory: könyvtár) könyvtár tartalmazza az összes adminisztrációs táblát, olyanokat mint a passwd (passwd=password: jelszó), hosts (hosts: gépnevek) és a mail_aliases (mail aliases: levél álnevek). A groups_dir (groups: csoportok) könyvtár tartalmazza a hozzáférés vezérlésére szolgáló NIS+ csoport objektumokat. Az org_dir, groups_dir és a szülő könyvtárak együttesét NIS+ körzetnek nevezzük (NIS+ domain).

Előző | Tartalomjegyzék | Következő
NIS, NYS vagy NIS+? |  | Az RPC Portmapper (Távoli Eljáráshívás kapuhozzárendelő)