Általános, valamint NIS problémák elhárítása

Linux NIS(YP)/NYS/NIS+ HOGYAN
Előző |  | Következő

# 14. Általános, valamint NIS problémák elhárítása

Íme néhány általános, felhasználók által jelzett probléma:

1. A 4.5.19-eshez szállított programkönyvtárak hibásak. A NIS nem működik vele.

2. Ha a 4.5.19-es könyvtárakat 4.5.24-re frissíted, akkor a su program megszakad. Meg kell szerezned a su programot az 1.2.0-s slackware-ből. Minő véletlen, hogy pont ugyaninnen szerezheted be a frissített programkönyvtárakat is.

3. Amikor egy NIS szervert lekapcsolnak, majd újra bekapcsolnak, az ypbind a következő üzenettel indul:

           yp_match: clnt_call:
           RPC: Unable to receive; errno = Connection refused

   és a bejelentkezéseket megtagadja azoknak, akik a NIS adatbázisban regisztrálva vannak. Megpróbálkozhatsz root felhasználóként bejelentkezni, és legyilkolni az ypbind-et, majd újra elindítani. Egy 3.3-as, vagy újabb verziójú ypbind frissítés is segíthet.

4. Miután a libc-t 5.4.20-asnál magasabb verziószámra frissítetted, az YP eszközök nem működnek tovább. 1.2-es, vagy frissebb yp-tools-ra lesz szükséged az 5.4.21-es, vagy frissebb libc-hez és a glibc 2.x-hez. Korábbi libc verziójú libc-hez 2.2-es yp-clients kell. Az yp- tools 2.x-nek minden programkönyvtárral működnie kell.

5. A 5.4.21 - 5.4.35 számú libc-ben az yp_maplist hibás, 5.4.36-es, vagy frissebb változatra van szükséged, vagy néhány YP program, mint például az ypwhich segfault hibával leáll.

6. A libc 5 hagyományos NIS-el nem támogatja a NIS feletti árnyék jelszavakat. libc5+NYS-re vagy glibc 2.x-re van szükséged.

7. Az ypcat shadow nem mutatja a shadow map-et. Ez így helyes, az árnyék térkép neve shadow.byname, nem shadow.

8. A Solaris nem mindig használ privilegizált kapukat, tehát ne használj password mangling-et ha Solaris kliensed is van.

Előző | Tartalomjegyzék | Következő
Jelszóváltás az rpasswd program segítségével |  | Gyakran Ismételt Kérdések